钦定古今图书集成/明伦汇编/官常典/第736卷 > 王彬 崇刚
## 钦定古今图书集成/明伦汇编/官常典/第736卷 > 王彬 崇刚

按《明外史》本传：“彬字文质，东平人。洪武中进士。拜监
察御史，巡按江淮，驻扬州。北平兵至，彬与镇抚崇刚
婴城坚守。时盛庸兵既败，人无固志，守将王礼谋举
城降，彬执之，及其党系狱。刚出练兵，彬修守具，昼夜
不解甲。有力士，能举千斤，彬尝以自随。燕兵飞书城
中，缚王御史降者，官三品，左右惮力士，莫敢动。礼弟”
崇，厚赂力士母，诱其子出。乘彬解甲浴，猝缚之，出礼
于狱，开门纳燕师。彬与刚皆不屈死。福王时，赠彬太
仆卿，谥“忠庄”；刚德清伯，谥“壮愍。”